القرآن ولّا القرَان، اللي كيتسما تا القرآن الكريم، هو الكتاب المقدًس فالدين د الإسلام. بالنسبة ل لمسلمين، لقرآن هو لكلام ديال الله لي نزل على الرسول محمد صلى الله عليه و سلّم، و لي فرقو على الناس كاملين. ف لإسلام تيتعتابر لقرآن هو آخر كتاب سماوي مورا الصحف د براهيم والزابور والتوارة و لإنجيل. تيآمنو لمسلمين ب لي لقرآن معجزة ديال النبي محمد صلى الله عليه و سلّم حيت تيتحدا ݣاع الناس باش يجيبو شي حاجة بحالو من الناحية د لبلاغة ولفصاحة. لقرآن هو أقدم كتاب مكتوب بالعربية، وتيتعتابر هو الساس د القواعد د العربية و البلاغة ديالها. فيه 114 سورة مقسومة ما بين مكية يعني نزلو ف مكة ومدنية يعني نزلو ف لمدينة لمنورة هاد جوج مدون لي موجودين دروك ف سعودية. بقا لوحي د لقرآن 23 عام كان النبي محمد تيعاود فيها كل شوية على لآيات الجداد. تجمع لقرآن مورا ما مات النبي من الصحابة اللي كانوا تابعينو، وهوما اللي نضمو الترتيب والسميات د لآيات اللي كانعرفو دابا. − − كيهضر القرآن على باش يخص يآمنو لمسلمين يعني لمعتقدات الإسلامية لي هيا وجود الله و يومت القيامة وكيعاود على الأنبيا ولقصص ديالهم ولقصة ديال النبي محمد وبعض لعبادات بحال الزكا و لأحدات التاريخية والصدقة و الصلاة. https://archive.org/details/ADictionaryOfMoroccanArabicMoroccanEnglishEnglishMoroccan/page/n131/mode/2up http://turkoloji.cu.edu.tr/mine_mengi_sempozyum/ismail_avci_iskenderi_zulkarneyn_ve_hizir.pdf Dan Gibson: Qur'ānic Geography